KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2025. április 30.-i ülésére)

TÁRGY: A 8/2025 SZÁMÚ KÉPVISELŐ-TESTÜLETI HATÁROZAT MÓDOSÍTÁSA
A Képviselő-testület a 93/2024. számú határozatával döntött arról, hogy a Kiskőrös, Pozsonyi utca 2. szám alatti ingatlan teljes területét ingyenesen használatba adja a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zrt. (a továbbiakban: MNV Zrt.) részére, - a földhivatal kiskőrösi szervezeti egységének elhelyezésén túl - az Állami Népegészségügyi és Tisztiorvosi Szolgálat kiskőrösi egysége, a Bács-Kiskun Vármegyei Kormányhivatal Kiskőrösi Járási Hivatalának Gyámhivatala, valamint a Bács-Kiskun Vármegyei Kormányhivatal Pártfogói Felügyelete, mint állami feladatot ellátó igazgatási szerv (a továbbiakban: Igazgatási szervek) elhelyezése céljából. A Képviselő-testület a 8/2025. számú határozatával hagyta jóvá az ingyenes használatba adás szerződéses feltételeit.
A Magyar Nemzeti Vagyonkezelő Zrt., mint tulajdonosi joggyakorló 2025. március 11.-én érkezett megkeresésében jelezte, hogy a korábban jóváhagyott ingyenes használati megállapodást újraszabályozta és kéri annak Képviselő-testület által történő ismételt véleményezését, jóváhagyását.
Az ingyenes használati megállapodás tartalmi elemei, vállalt jogok és kötelezettségek tekintetében változás nem történt, a szerződés szerkezetében változott.
Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. április 22.

Domonyi László


polgármester

HATÁROZAT-TERVEZET

A Képviselő-testület egyetért a határozat-tervezet jelen mellékletét képező ingyenes használati megállapodásban foglalt feltételekkel, a 8/2025. számú Képviselő-testületi határozat 1. számú melléklete helyébe jelen határozat-tervezet melléklete lép.

